Diari Oficial de la Generalitat Valenciana


Sumari del DOGV 6479, del 14-03-2011 (2011/2426)

Notificació de la sentència dictada en el judici ordinari número 1000/2007.
---------------------------------------------------------------------------

### Dades del document

Número de DOGV
:   6479

Data del DOGV
:   14-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2426


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici ordinari número 1000/2007. [2011/2426]  
Procediment ordinari 001000/2007  
De: Francisco Rubio González.  
Procurador: Luis Cabanes Marhuenda.  
Contra: Luis Alberto López Fernández i Gaur Estudios y Promociones, SL.   
En aquest procediment ordinari seguit a instàncies de Francisco Rubio González contra Luis Alberto López Fernández.  
Gaur Estudios y Promociones, SL, s'ha dictat la sentència, que, literalment, és com segueix:  
«Sentència número 1616/08  
Benidorm, 14 de novembre de 2008  
José Antonio Pérez Nevot, magistrat titular del Jutjat de Primera Instància número 2 d'aquesta ciutat i partit judicial, he vist les actuacions de judici ordinari sobre acció de responsabilitat decennal, amb el número 1000 de 2007, s'han seguit davant d'aquest Jutjat a instàncies de la Francisco Rubio González, representat pel procurador Luis Cabanes Marhuenda i assistit pel lletrat Pablo Martínez Aliaga, contra Luis Alberto López i Gaur Estudios y Promociones, SL, en situació processal de rebel·lia; i atesos els següents:  
Antecedents de fet:  
Primer. Amb data 30 de juliol de 2007 va correspondre per torn de repartiment a aquest Jutjat un escrit de demanda presentat pel procurador senyor Cabanes Marhuenda, que actuava sota la representació que s'ha indicat en l'encapçalament d'aquesta sentència. En aquest escrit, després d'al·legar els fets i fonaments de dret que es considerava d'aplicació al cas, se sol·licitava el dictat d'una sentència amb els pronunciaments següents:  
1. Que es declare que en l'habitatge del demandant, situat en el bungalou número 19 del número 18 del Camí Vell d'Altea (L'Alfàs del Pi) existeixen vicis de caràcter estructural deguts a la defectuosa execució de l'obra i es determine, si escau, el grau de responsabilitat de cadascun dels demandats.  
2n. Que, en la mesura que s'individualitzen les responsabilitats de cadascun d'ells, es condemne els demandats a pagar a l'actora la suma de 107.508,80 euros.  
3r. Subsidiàriament, per al cas que no poguera determinar-se el grau de responsabilitat de cadascun dels demandats, siguen condemnats solidàriament a pagar la suma de 107.508,80 euros.  
4. Que es condemne els demandats a pagar els interessos i les costes.  
Les peticions anteriors es fonamentaven en els fets que resumim tot seguit:  
1. El demandant és propietari d'un habitatge unifamiliar que va adquirir Gaur Estudios y Promociones, SL, i va ser-ne l'arquitecte projectista el senyor López Fernández, que igualment es va encarregar de la direcció i la supervisió tècnica de les obres.  
2n. En l'any 1998 van començar a aparèixer una sèrie de clevills que es van agreujar a causa d'un assentament diferencial del terreny causat per un rentat dels terrenys del subsòl.  
3r. Els vicis apareguts es podrien haver evitat mitjançant la projecció d'un sistema adequat de drenatge.  
4. Una altra causa dels clivells és la dilatació del forjat de coberta i es desconeix si es tracta d'un defecte del projecte o de la utilització de materials de baixa qualitat.  
5. Si no s'hi posa cap solució es provocarà la ruïna total de l'edificació, i es veurà compromesa l'habitabilitat a causa de les humitats que han aparegut.  
6. El veí del demandant va patir danys pareguts i va ser indemnitza per la constructora i la seua asseguradora.  
7. Tota gestió extrajudicial de cobrament ha resultat infructuosa.  
A l'escrit anterior s'adjuntaven diversos documents.  
Segon. Una vegada admesa a tràmit la demanda anterior , es va acordar traslladar-la als demandats perquè en 20 dies comparegueren de forma legal i presentaren els seus escrits de contestació.  
Tercer. El dia 6 de febrer de 2008 es dictar una provisió on es declarava en rebel·lia la part demandada, ja que no hi havia comparegut dins del termini establit i en la forma escaient.  
Quart. El dia 20 de juny de 2008 es va celebrar audiència prèvia en la Sala de Vistes d'aquest Jutjat amb l'assistència i resultat que va quedar reflectides en l'acta i en el disc compacte que es va alçar i gravar, respectivament, sota la fe pública judicial.  
Cinqué. El dia 4 de novembre de 2008 es va celebrar judici en la sala d'audiències d'aquest Jutjat, i es va practicar l'interrogatori del perit José Javaloyes González.  
Sisé. Concedida la paraula al lletrat de la part demandant perquè formulara les seues conclusions i emetera un informe es va declarar el judici vist per a sentència.  
Seté. En la tramitació d'aquest procediment s'han seguit totes les prescripcions legals, excepte alguns terminis processals, a causa de l'acumulació d'assumptes que suporta aquest Jutjat l'escassa disponibilitat de sales de vistes que pateix la seu en què s'ubica l'òrgan jurisdiccional.  
Dispositiva  
Estime de forma íntegra la demanda interposada per Francisco Rubio González i condemne solidàriament Luis Alberto López Fernández i Gaur Estudios y Promociones, SL, ambdós en situació de rebel·lia, a pagar al primer la suma de cent-set mil cinc-cents huit euros i huitanta cèntims (107.508,80 euros), més l'interés legal dels diners incrementat en dos punts des de el dia 14 de novembre de 2008 fins a fer-ne el pagament complet, i amb imposició de les costes d'aquesta instància als demandats.  
Notifiqueu-ho de forma legal a les parts i feu-los saber que aquesta sentència no és ferma i que s'hi pot interposar un recurs d'apel·lació que, si és el cas, s'haurà de preparar en un termini de cinc dies des que es notifique d'aquesta resolució, mitjançant un escrit que complisca les formalitats de l'article 457.2 de la Llei 1/2001, de 7 de gener, d'Enjudiciament Civil, perquè el resolga l'Audiència Provincial d'Alacant, amb la tramitació legal prèvia corresponent.  
Aquesta és la meua sentència, de la qual cal expedir una testimoniança per a incorporar-la a les actuacions i de què s'ha de portar l'original al llibre de sentències, que pronuncie, mane i firme jutjant definitivament en primera instància, en nom del rei i per l'autoritat que m'ha sigut conferida pel poble espanyol».  
La sentència anterior va ser llegida i publicada en el dia de la data pel magistrat que la subscriu, mentre celebrava audiència pública. En done fe.  
I atés que el demandat esmentat, Luis Alberto López Fernandez i Gaur Estudios y Promociones, SL, en parador desconegut, expedisc aquest edicte a fi que valga de notificació de forma deguda.  
Benidorm, 27 de gener de 2011.- La secretària judicial: María Engracia Román Ivorra.